《百字令 其二》
清代·吴重憙

知音难觅，叹茫茫、人海我闻如是。击筑悲歌燕市酒，道是渐离不似。

方幸春明，常联旧雨，又逐东流水。风帆瞬息閒，愁满载归里。

几日僧舍联吟，江亭买醉，邂逅吾同子。莫谓当时梅尉贱，仕隐尘寰而已。

吴市吹箫，齐门弹铗，酒引牢骚起。杯盘狼藉，离魂黯黯销矣。

作者简介：吴重憙，字仲怿，山东海丰人。同治壬戌举人，官至河南巡抚。有《石莲闇集》。